Velduga krassjið í alheims veitingarliðunum hevur avdúkað, at bingjufarstøðirnar í USA eru veika liðið, tá valdsmiklir amerikanskir brúkarar fáa eftirspurningin eftir innflutningsvørum at vaksa ógvusliga. Síðan koronufarsóttin byrjaði at gera um seg, og serliga hetta seinasta árið, eru fløskuhálsar komnir í veitingarliðini aftur og aftur. Skip hava ligið í bíðirøð at sleppa til bryggju at lossa, og hava verið noydd at bíða í vikur, áðrenn tey eru sloppin framat. Ímeðan minkar vørutalið á handilshillunum kring um í heiminum, og prísurin hækkar, bæði á á handilsvørunum og á farmaflutninginum. Og her er tað, at USA hevur tapt so dyggiliga, tí amerikonsku havnirnar vísa seg illa skipaðar, og tað er har, veika liðið í veitingarketuni er, fyrst og fremst. Har afturímóti hevur Kina undirstrikað egna leiklut sín sum alheims valdsfaktorur–eisini tá tað snýr seg um virknan logistikk. Kina hevur lært tað, men USA hevur mist takið fullkomiliga. Seinasta niðurdøtturin í alheims veitingarliðunum ella veitingarketuni hevur avdúkað eina røð av sannleikum um valdsbýtið í ligistikkinum á klótuni. Soleiðis ljóðar greiningin hjá leiðandi greinaranum, Peter Sand, frá altóða reiðarasamtakinum, Bimco.